অবশেষে কক্সবাজারের চকরিয়া উপজেলা আওয়ামী লীগের স্থায়ী কার্যালয় নির্মাণকাজ শুরু হয়েছে। এ নিয়ে আওয়ামী লীগ ও সহযোগী সংগঠনের নেতাকর্মীদের দীর্ঘদিনের একটি দাবি পূরণ হতে যাচ্ছে। ১৯৯৬ সালের পর থেকে পৌরসভার ভরামুহুরীতে ভাড়া বাসায় দলীয় কার্যক্রম পরিচালিত হলেও সেই ভাড়া বাসাটি একেবারেই জরাজীর্ণ এবং ব্যবহার অনুপযোগী হয়ে পড়েছিল। সম্প্রতি সেই জরাজীর্ণ সেমিপাকা ভবন ভেঙে স্থায়ী ভবন নির্মাণের জন্য প্রয়োজনীয় উদ্যোগ নেওয়া হয়েছে।